Skogheim gård

Skogheim gård er en gård på Oppeid i Hamarøy kommune, Nordland. Den er kjent som et kunstnerhjem ettersom forfatteren Knut Hamsun og hans familie eide og drev gården i årene fra 1911 til 1917.Hamaroy.kommune.no: Om Knut Hamsun 

Ekteparet Knut og Marie Hamsun kjøpte gården i 1911, få år etter at de hadde giftet seg. Dette ble deres første felles egentlige hjem, og de bosatte seg i samme kommune hvor Knut hadde tilbrakt oppveksten fra 3 til 14 års alder. Hamsun oppholdt seg ikke selv mye på gården, men var sin vane tro vekk fra hjemmet i alle skriveperioder, mens han overlot til Marie å drive gården og hjemmet. De tre første av ekteparets fire barn er født her.Hamaroy.kommune.no: Om Knut Hamsun

De tre romanene Børn av Tiden, Segelfoss by og Markens grøde ble skrevet i årene mens Hamsun bodde her.Hamaroy.kommune.no: Om Knut Hamsun 

Eiendommen eies i dag av Hamarøy kommune, som bruker huset til ulike kulturformål, og som kommunal «storstue». Gården er valgt til Hamarøy kommunes tusenårssted, og inneholder også kontorer for Hamsunstiftelsen, Hamsunselskapet, Nordlandsmuseet og «Reiseliv I Hamsuns Rike».Hamaroy.kommune.no: Om Knut Hamsun

 Referanser 

Se også
Hamsund gård

 Eksterne lenker 
 Aftenposten, 20.6.2009: «På æventyr i Hamsuns rike»
 Hamaroy.kommune.no: Om Knut Hamsun

Kategori:Norske kunstnerhjem
Kategori:Gårder i Nordland
Kategori:Tusenårssteder
Kategori:Byggverk i Hamarøy
Kategori:Knut Hamsun
Kategori:Severdigheter i Nordland
Kategori:Bosetninger i Hamarøy